РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број: 06-2/379-21

9. септембар 2021. године

Б е о г р а д

ЗАПИСНИК

СА 37. СЕДНИЦЕ ОДБОРА ЗА АДМИНИСТРАТИВНО-БУЏЕТСКA И МАНДАТНО-ИМУНИТЕТСКА ПИТАЊА, ОДРЖАНЕ 9. СЕПТЕМБРА 2021. ГОДИНЕ

 Седница је почела у 13,00 часова.

 Седници је, сагласно члану 70. став 1. алинеја прва Пословника Народне скупштине, председавао др Александар Мартиновић, председник Одбора.

 Седници су присуствовали чланови Одбора: Адам Шукало, Драгана Баришић, Бранимир Спасић, Дарко Лакетић, Лука Кебара, Ивана Николић, Мирослав Кондић, Небојша Бакарец, Сандра Божић и Бранимир Јовановић.

Седници су присуствовали заменици чланова Одбора: Виолета Оцокољић, заменик Верољуба Матића, члана Одбора, Нина Павићевић заменик Угљеше Марковића, члана Одбора и Жељко Томић, заменик Марине Рагуш, члана Одбора.

Седници нису присуствовали чланови Одбора: Верољуб Матић,Ђорђе Милићевић, Ђорђе Милићевић, Угљеша Марковић, Марина Рагуш, Мира Петровић и Шаип Камбери.

 На предлог председника, Одбор је већином гласова утврдио следећи:

Д н е в н и р е д:

- усвајање записника са 26. и 36. седнице Одбора -

1. Разматрање захтева Маје Гојковић, потпредседнице Владе и министарке културе и информисања, за давање позитивног мишљења за обављање друге јавне функције (21 Број 02-1417/21 од 4. августа 2021. године);

2. Разматрање захтева Дубравке Краљ, народне посланице, за остваривање права на исплату месечне накнаде на име закупа стана у Београду (21 Број 120-1504/21 од 30.08.2021. године);

3. Разматрање Извештаја о коришћењу и располагању средствима за рад Народне скупштине у периоду јануар-јун 2021. године, који је поднео генерални секретар Народне скупштине (03 број: 400-1398/21 од 30.07. 2021. године);

 4. Утврђивање списка налепница за паркирање А-I и А-II.

Пре преласка на рад по утврђеном дневном реду, Одбор је на предлог председника једногласно усвојио записнике са 26. и 36. седнице Одбора, без примедаба.

 **Прва тачка дневног реда:** Разматрање захтева Маје Гојковић, потпредседнице Владе и министарке културе и информисања, за давање позитивног мишљења за обављање друге јавне функције;

Председник Одбора је обавестио чланове и заменике чланова Одбора да је Маја Гојковић, потпредседница Владе и минстарка културе и информисања поднела захтев за давање позитивног мишљења за обављање друге јавне функције.

Дискусије није било.

На предлог председника, Одбор је једногласно дао позитивно мишљење Маји Гојковић, потпредседници Владе и министарки културе и информисање да уз вршење ове функције, обавља и функцију члана Савета Факултета политичких наука Универзитета у Београду, на коју је госпођa Гојковић именована одлуком Владе Републике Србије.

**Друга тачка дневног реда:** Разматрање захтева Дубравке Краљ, народне посланице, за остваривање права на исплату месечне накнаде на име закупа стана у Београду;

Поводом ове тачке дискусије није било.

Председник је предложио члановима Одбора да донесу решење којим се Дубравки Краљ утврђује право на месечну накнаду на име закупа стана у Београду у износу од 35.000,00 динара, почев од 1. септембра 2021. године до 30. августа 2022. године.

Чланови Одбора су једногласно донели предметно решење.

 **Трећа тачка дневног реда:** Разматрање Извештаја о коришћењу и располагању средствима за рад Народне скупштине у периоду јануар-јун 2021. године, који је поднео генерални секретар Народне скупштине;

Поводом ове тачке дискусије није било.

На предлог председника, Одбор је једногласно усвојио Извештај о коришћењу и располагању средствима за рад Народне скупштине у периоду јануар - јун 2021. године, који је поднео Генерални секретар.

**Четврта тачка дневног реда:** Утврђивање списка налепница за паркирање А-I и А-II.

У складу са Одлуком о коришћењу простора за паркирање возила око зграде Народне скупштине утврђен је списак паркинг налепница, са новим изгледом, почев од актуелног сазива Народне скупштине.

Дискусије није било.

На предлог председника, Одбор је једногласно усвојио списак налепница за паркирање А-I и А-II, у тексту који се налази у систему е парламента седнице Одбора.

Седница је завршена у 13,07 часова.

**\* \* \***

Саставни део овог записника чини обрађени тонски снимак седнице Одбора.

 СЕКРЕТАР ПРЕДСЕДНИК

Светлана Дедић др Александар Мартиновић